3] આ જ દરમ્યાન ઘણા ઉત્તમ ઈંગ્લીશ મુવી બ્લોગ્સ બંધ થતા જોયા છે [ આ જ વર્ષમાં 4 બ્લોગ્સ ~ ઘણા જ પ્રભાવી અને માહિતી તથા તકનિકી’ના જાણકાર : એમાં એક તો ઇન્ડોનેશિયાના લેડી બ્લોગર પણ હતા! ] ત્યારે મને પણ એમ થાય છે કે , સાલું કોઈ દી હું પણ અડફેટે નહીં ચડી જાઉં ને !? આજથી 5 વર્ષ પછી હું શું કરતો હોઈશ ? સંજોગો અનુકૂળ હશે !? ચટકારા ભરતું પેશન યથાવત હશે ? . . . પણ આવું બધું જ્યારે બ્લોગીંગ શરૂ નહોતું કર્યું કે પછી શરૂ કર્યું ત્યારે પણ ન્હોતું વિચાર્યું તો હવે શું કામ વિચારવાનું ! વિચારીને ક્યાં દિવસે બ્લોગીંગ થયું હતું તો હવે થશે ! 😉 તો પછી હું તમને ધક્કો મારું અને તમે મને ધક્કો મારો એ ન્યાયે ગાડી ખેંચતા જઈએ અને માઈલેજની ફિકર છોડીને ફકીર બનીને એય ને મોજ નો કરીએ બાપલીયાવ . . .